Κάτω Μαυρίκιο Αχαΐας

Το Κάτω Μαυρίκιο είναι ημιορεινός οικισμός του Νομού Αχαΐας, χτισμένος σε εντυπωσιακή τοποθεσία στην δυτική πλαγιά της κοιλάδας του ποταμού Σελινούντα σε υψόμετρο 230-270 μέτρων με θέα τα όρη Κλωκός και Κολοκοτρώνης, όπου απέχει μόλις 5
km από την πόλη του Αιγίου. Αποτελεί έδρα της Τοπικής Κοινότητας Μαυρικίου στην οποία ανήκουν διοικητικά ο οικισμός Άγιος Ιωάννης και το παλιό χωριό Άνω Μαυρίκι. Η περιοχή καταστράφηκε ολοσχερώς μετά από τις δασικές πυρκαγιές του 2007. Σύμφωνα με το «Πρόγραμμα Καλλικράτης» από 1/1/2011 ανήκει στον Δήμο ΑιγιαλείαςΕ.Ε.Τ.Α.Α. - Διοικητικές μεταβολές Κάτω Μαυρικίου Αχαΐας. eetaa.gr. Ανακτήθηκε: 05/07/2018.Ε.Ε.Τ.Α.Α. - Διοικητικές μεταβολές Κοινότητας Μαυρικίου Αχαΐας. eetaa.gr. Ανακτήθηκε: 05/07/2018.

 Ιστορικά στοιχεία 
Αναφέρεται οικισμός τον 19ο αιώνα με την ονομασία «Μουρίκιο», που πρόκειται για το ορεινό νυν Άνω Μαυρίκιο, ονομασία που διορθώθηκε σε Μαυρίκιο στις 31/05/1914Ε.Ε.Τ.Α.Α. - Διοικητικές μεταβολές Μαυρικίου Αχαΐας (1835–1940). eetaa.gr. Ανακτήθηκε: 05/07/2018.. Το Κάτω Μαυρίκο ονομαζόταν παλιότερα ως Βόβοδα, χωρίς να υπάρχει ωστόσο επίσημη πράξη μετονομασίας στη σημερινή ονομασίαΛουλούδης 2010, σελ. 358.Λουλούδης 2010, σελ. 358 [υποσημείωση 1].. Το Κάτω Μαυρίκιο αναγνωρίστηκε στις 16/10/1940 και υπήχθη στην τότε Κοινότητα Μαυρικίου, ενώ ορίστηκε και έδρα της ΚοινότηταςΚΕΔΚΕ-ΕΕΤΑΑ, Λεξικό, τ.Β΄, σελ. 92., η οποία μεταφέρθηκε εκεί από τον οικισμό Μαυρίκιο. Την περίοδο 1997–2010, βάσει του «Σχεδίου Καποδίστριας», ανήκε στον πρώην Δήμο Αιγίου ως έδρα του πρώην Δημοτικού διαμερίσματος Μαυρικίου.

 Δημογραφική εξέλιξη 
Η δημογραφική εξέλιξη του οικισμού στον 21ο αιώνα είναι η εξής:
 Έτος  Πληθυσμός 2001  478Μόνιμος πληθυσμός: 446 κάτοικοι. Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 2011  380ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011

 Παραπομπές και υποσημειώσεις 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912–2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

 Βιβλιογραφία 


 Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Κάτω Μαυρικίου Αχαΐας. eetaa.gr. Ανακτήθηκε: 05/07/2018.
 Ε.Ε.Τ.Α.Α. - Διοικητικές μεταβολές Μαυρικίου Αχαΐας (1835–1940). eetaa.gr. Ανακτήθηκε: 05/07/2018.
 Ε.Ε.Τ.Α.Α. - Διοικητικές μεταβολές Κοινότητας Μαυρικίου Αχαΐας. eetaa.gr. Ανακτήθηκε: 05/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αιγίου
Κατηγορία:Δήμος Αιγιαλείας